**Анотации към отделните глави на учебника**

**по Оценка на здравните технологии**

**III ЦЕЛИ, ЗАДАЧИ И МЕТОДИ НА ОЦЕНКАТА НА ЗДРАВНИТЕ ТЕХНОЛОГИИ**

В първа глава се разглежда съдържанието на понятието оценка на здравните технологии. Кой може да поръчва оценка на здравни технологии. Кои “технологии” могат да бъдат оценявани. Какви са етапите на развитие на здравните технологии и кога се прави оценка. Какво включва оценката на здравни технологии. С какви методи си служи и кой може да я изготвя.

**IV ЕПИДЕМИОЛОГИЧНИ МЕТОДИ ЗА МОДЕЛИРАНЕ И ОЦЕНКА НА ЗДРАВНИТЕ РАЗХОДИ И РЕЗУЛТАТИ**

Във втора глава се разглеждат основните понятия, видовете анализи и изследвания от епидемиологията, които се използват в оценката на здравни технологии, за да се изчислят социалните разходи. С много примери се обяснява каква е икономическата тежест на заболяванията, т.е. какво е остойностяването на тежестта на диабета, тютюнопушенето, високия холестерол и др. и каква е значимостта на непреките разходи.

**V ИКОНОМИЧЕСКИ МЕТОДИ ЗА ОЦЕНКА НА ЗДРАВНИТЕ ТЕХНОЛОГИИ**

В трета глава са представени основните видове икономически анализи в здравеопазването – анализ „минимизиране на разходите“, анализ „разход – резултат“, анализ „разход-полза“, анализ „разход-полезност“. Същност, изчисляване и приложение на QALY. Основни характеристики на икономическата оценка. Методи за изчисляване на разходите. Дисконтиране. Теория на полезността.

**VI СТАТИСТИЧЕСКИ МЕТОДИ ЗА ОЦЕНКА НА ЗДРАВНИТЕ ТЕХНОЛОГИИ**

В четвърта глава се разглежда приложението на статистиката в оценката на здравните технологии. Основни понятия в статистиката. Статистическо оценяване при екстраполация на данни. Статистически подходи за проверка на хипотези. Методи за изучаване на причинни зависимости - корелационен и регресионен анализ.

**VII МЕТОДИ ЗА ОЦЕНЯВАНЕ НА РАЗХОДИТЕ ЗА ПРОИЗВОДИТЕЛНОСТ В ИКОНОМИЧЕСКИТЕ ОЦЕНКИ**

В пета глава е разгледана същността на разходите за производителност. Защо е необходимо включването на разходите за производителност в икономическите оценки на здравните технологии. Основните въпроси, свързани с оценката на разходите за производителност. Факторите, които влияят върху разходите за производителност. Измерване на разходите за платена производителност.

**VIII СТАНДАРТИ ЗА ДОБРА ПРАКТИКА ПРИ ОЦЕНКА НА ЗДРАВНИТЕ ТЕХНОЛОГИИ**

В шеста глава са разгледани въпросите, свързани с необходимостта от стандарти за добра практика при оценката на здравните технологии. Предимствата и недостатъците при събиране на икономически данни в хода на рандомизирано клинично проучване. Основните фактори, които въздействат върху съотношението на разходите и резултатите. Защо данните, получени в една държава, не могат да се използват изцяло за друга държава. Какво налага научната интерпретация на данните от оценката на здравните технологии.

**IX МЕТОДОЛОГИЯ ЗА СТРУКТУРИРАНЕТО НА ОЦЕНКИТЕ НА ЗДРАВНИТЕ ТЕХНОЛОГИИ**

В седма глава са представени ключовите характеристики, необходими за осигуряване на съпоставимост на данните при оценката на здравните технологии. Защо измерването на качеството на живот е различно за всяка страна. Може ли да се направи оценка на здравните технологии на базата на експертни мнения. Кои са предпочитаните видове икономически оценки. Защо е важно да се определи кои данни са задължителни, препоръчителни и предпочитани. Редно ли е да се адаптират данни от една страна за друга.

**X ЗДРАВНА ПОЛИТИКА, БАЗИРАНА НА СТОЙНОСТТА ЗА ПАЦИЕНТА**

В осма глава се разглежда същността на понятието “здравен резултат”. Защо повечето здравни системи в света в момента “буксуват”. Какво означава “стойност за пациента”. Какво представлява “интегрирано звено” в здравеопазването. Кои са основните принципи, по които се определят релевантни здравни резултати.